Onko Suomen terveydenhuoltojärjestelmä todella maailman paras, kuten Hus tiedotteessaan julisti, pohtii HS:n toimittaja Ann-Mari Huhtanen.

Keskiviikkona kello 8.32 toimitusten sähköpostilaatikoihin ilmestyi tiedote, joka oli otsikoitu: ”HUS: Suomen terveydenhuoltojärjestelmä maailman paras”.

Otsikko, tiedotteen sisältö ja luotettavana pidettävä lähettäjä eli Helsingin ja Uudenmaan sairaanhoitopiiri (HUS), lupasivat hyvää. ”Kansainvälinen tutkimus: Suomen terveydenhuolto on maailman parasta”, otsikoivat pian esimerkiksi Iltalehti, MTV ja STT:n uutisen julkaissut Ilta-Sanomat.